text: Videncenter indviet i Sønderborg
  29 januar 2014 kl. 16.39
  Et nyt videncenter slog onsdag dørene op i Sønderborg. Danfoss Center of Global Business skal gøre det nemmere for studerende og virksomheder at arbejde sammen og forstå betingelserne for at handle på tværs af landegrænser.
  Centret er en del af Institut for Grænseregionsforskning ved Syddansk Universitet og er medfinansieret af Bitten og Mads Clausen Fonden.
  Videncentret vil skabe videnskabelige resultater omkring global handel. Det sker gennem samarbejdet mellem Syddansk Universitet og det regionale erhvervsliv, både nord og syd for grænsen.
  Blandt gæsterne ved indvielsen var handels- og europaminister Nick Hækkerup (S).
  